Na afloop van die onlangse hofsaak waarin Solidariteit die wapenreus Denel gepak het, was die uitspraak in Solidariteit - en ook ons lede en almal wat die saak ondersteun het - se guns. Die hooggeregshof het bevind dat Denel op 'n dringende grondslag sy statutêre verpligtinge teenoor sy werknemers moet nakom. Denel word dus nou deur die hof gedwing om die werkloosheidversekering en belasting wat oor ‘n aantal maande van werknemers se salarisse afgetrek is, oor te betaal.